1.	Feladatkör, tevékenység
1.1	Az intézmény neve: Duna-Dráva Nemzeti Park Igazatóság
Törzskönyvi azonosítószáma: 325785
Honlapjának címe: ddnp.nemzetipark.gov.hu

1.2	Az Igazgatóság pályázati tevékenységének összefoglaló értékelése
-	A „Szabadság-zátony Life+” – projekt keretében a zátony tájidegen fafajú erdeinek átalakítása folytatódott.
-	A Környezet és Energia Operatív Program keretén belül 5 támogatott projektünk részeként barlanglejáratok biztosítása és lezárása, műszaki létesítmények korszerűsítése valósult meg a Mecsek és a Villányi-hegység területén, számos védett növényfajnak otthont adó Pintér-kert Arborétum rekonstrukciós munkái kezdődtek meg, a Rezéti Holt-Duna területén élőhelyrehabilitációs kotrás kezdődött, lezárult a Mohács Történelmi Emlékhelyre hőszivattyús rendszerének kiépítése, valamint megkezdődtek a  Élőhelykezeléshez kapcsolódó infrastruktúra fejlesztés a Dél-Mezőföldi Tájvédelmi Körzetben c. pályázatunk előkészítési tevékenységei.
- 	IPA környezeti nevelés megújítása projektünk keretében a kölkedi Fehér Gólya Múzeum oktatási tevékenységét és oktatási infrastruktúráját fejlesztettük. 
-	IPA Water and Life projekt keretében folytatódott 4 drávai mellékág részleges megnyitásának munkái, amelyek a korábbi folyamszabályozások időszakában művi úton elzárásra kerültek.  
-	DDOP pályázati forrásból az Ős-Dráva Ökoturisztikai Látogatóközpont és Bemutatóhely kialakításának előkészítési munkái kezdődtek meg. 
- 	A 2012. évi közmunkaprogram keretében 44 fő munkanélküli foglalkoztatására nyílt lehetőségünk. A program jelentőségét a jelentősebb munka- és emellett kisebb mértékű eszközigénnyel járó természeti területek fenntartási munkáihoz való hozzájárulás adja. 
-	DDOP- Siklós-Mohács turisztikai tengely c. projekt keretében befejeződött a Mohács Történelmi Emlékhely fogadóépület, kilátó és kiállító kupola kivitelezési munkái, illetve a kiállítási tér kialakítása, berendezése. 
- 	A „Danubeparks” c. projektünk februárban befejeződött. Fő célja, hogy erősítse a Duna mentén található védett területek együttműködését és olyan nemzetközi fórumot teremtsen, ahol ezek a védett területek közösen  tudnak  fellépni a folyót érintő, határokon átnyúló problémák megoldása érdekében. 

2.	Az előirányzatok alakulása

2.1 A főbb kiadási tételek feladatteljesítéssel összefüggő alakulása

2.1.1 Az előirányzatok évközi változásai, a tényleges teljesítéseket befolyásoló tényezők:
Kormányzati hatáskörben végrehajtott előirányzat-módosítás 102,8  m Ft-tal emelte Igazgatóságunk módosított előirányzatát, a kereset-kiegészítés fedezetére (4,9 mFt), az Ős-Dráva program finanszírozására (67,4 mFt), a zsebszerződéses egyes védett természeti területek állami tulajdonba vételére (40mFt) átcsoportosított támogatással, valamint -9,5m Ft elvonással.
Fejezeti hatáskörben végrehajtott előirányzat-módosítás következtében 190,5 M Ft-tal nőtt a módosított előirányzatunk. A természetvédelmi területek védettségi szintjének helyreállításával kapcsolatos kártalanításra 1 MFt költségvetési támogatásban részesültünk. A felügyeleti szerv, valamint a Nemzetgazdasági Miniszter engedélyéhez kötött többletbevételhez kapcsolódó előirányzat-módosítás 189,5 m Ft-ot tett ki.
Intézményi saját hatáskörben végrehajtott előirányzat-módosítás 598,8 M Ft-ot tett ki a 2012. évben. Ez egyrészt a 2011. évi előirányzat-maradványt érintő módosításoknak, másrészt a természetvédelmi pályázataink támogatási összegeinek, továbbá működési kiadásaink fedezetét jelentő területalapú és agrár-környezetgazdálkodási támogatásnak köszönhető.
2.1.2. A személyi juttatások előirányzatának alakulása, létszámváltozások

2012. évben a személyi juttatások módosított előirányzatának az eredetitől való 36%-os eltérése több tényező együttes hatásából adódik: 
-	a 2012. évi közmunkaprogram keretében foglalkoztatottak bére
-	nemzetközi pályázatokban felmerült személyi juttatások
-	a kereset-kiegészítés fedezetére átcsoportosított összeg
-	többletbevétel terhére határozott idejű, szezonális foglalkoztatás

2.1.3. A dologi kiadások előirányzata változásának bemutatása

A dologi kiadások módosított előirányzatának az eredetitől való eltérésében több tényező is szerepet játszott: 
•	A 2011. évi előirányzat-maradványt terhelő 2012. évre átütemezett kötelezettségvállalások 41m Ft-ot tettek ki
•	A nemzetközi és hazai pályázatokhoz kapcsolódó források (2011. évi maradvány, 2012. évi átvett pénzeszközök, támogatásértékű bevételek) szintén növelték az eredeti előirányzatot. (84 m Ft).
•	Vízitársulatoknak fizetendő 2012. évben bevezetett tagi hozzájárulás: 2mFt
•	 Saját kezelésben lévő horgászati célú halastavunk tavalyi évben elmaradt természetes szaporulatának pótlása : 4 mFt 
•	Az ÁFA-kulcs emelkedésének hatására termékek és szolgáltatások árai megemelkedtek: 3.8 mFt
•	Erdőgazdálkodási tevékenységünk kiadásai az elmúlt évhez képest az aszálykár következtében fellépő újratelepítési kötelezettség miatt, illetve az intézményi működési bevételhez jelentős mértékben hozzájáruló szerkezetátalakítási munkák folytán a végvágott idegenhonos állományokat terhelő felújítási kötelezettség miatt jelentős mértékben növekedtek. 31m Ft
•	Az Igazgatóság vagyonkezelésében és saját hasznosításban lévő gyepterületein a művelési-, kezelési munkák, illetve az állattartás kiadásai egyrészt az üzemanyagárak jelentős mértékű emelkedése, az aszály, továbbá a hasznosításba vont terület növekedése miatt emelkedtek. 7,8 mFt  

2.1.4. A felhalmozási kiadások előirányzatának alakulása

Felhalmozási kiadásokat szinte teljes mértékben a pályázati forrásokból megvalósuló fejlesztések, illetve jogellenes földhasználati vagy birtoklási jogviszonnyal érintett földrészletek állami tulajdonba vételére biztosított forrásból kifizetett kártalanítások képezik. Saját forrásból, illetve költségvetési támogatásból megvalósuló beruházások a felhalmozási kiadások csupán 3%-át teszik ki. Felújítási munkák kivitelezésére az előző évekhez hasonlóan nem volt módunk. 

2.2 A bevételek alakulása, jellege, típusai bemutatása, rendszerezése

2.2.1 A többletbevételek alakulása, a tervezettől való eltérés okai

Az Igazgatóság bevételei 949 millió Ft-ot tettek ki a 2012. évben, amelynek 60%-a  hazai és nemzetközi pályázataink támogatásaiból és hozzá kapcsolódó egyéb bevételekből tevődik össze, az alábbi forrásokból. ETE: 2.034 e Ft, IPA: 246.236 e Ft, DDOP: 97.804 eFt, KEOP: 60.645 eFt, Nemzeti Foglalkoztatási Alap: 47.549eFt, pályázatokból származó intézményi működési és felhalmozási bevétel (fordított ÁFA bevétel, visszaigényelt felhalmozási ÁFA): 106.811 eFt
Az intézményi működési bevételei 2012. évben 419 millió forintot tettek ki, amelyek az előző évhez viszonyítva 7%-os növekedést mutatnak. A bevétel növekedés egyrészt a véghasználatból befolyt bevételnek köszönhető, másrészt a nettó finanszírozású pályázataink fordított ÁFA bevételének. A támogatásértékű bevételek közt a pályázati források mellett a vagyonkezelés kiadásaihoz nagy mértékben hozzájáruló SAPS és nemzeti kiegészítő támogatások (52 m Ft), valamint EMVA források (17 m Ft) is magas részarányt képviselnek. A költségvetési támogatásunk eredeti előirányzata 9,5 millió Ft-tal csökkent a 2012. évi zárolás, majd végleges csökkentés következtében. Az elvonás a személyi juttatások és járulékok előirányzatát érintette, amelyet többletbevételből pótolt Igazgatóságunk.

2.2.3. Az előirányzatonkénti követelés állomány alakulásának bemutatása, az elszámolt értékvesztés

Követelések áruszállításból, szolgáltatásból állományának alakulása 2011. évben:
Követelések nyitó állománya 2012. január 1. napján			  6 344 eFt Követelések záró állomány     2012. december 31.napján			10 368 eFt
Követelések állományváltozása						4.024 eFt
A mérlegforduló napján fennálló és a mérlegkészítés időpontjáig pénzügyileg nem rendezett követeléseknél, a rendelkezésre álló információk alapján összesen -214 e Ft összegben módosítottuk kisösszegű követelések elszámolt értékvesztését a számviteli politikában meghatározott kisösszegű követelések csoportos értékelése alapján. A 100.000 Ft feletti követelésállomány tekintetében egyedi értékelés, minősítés alapján 485 e Ft összegben számoltunk el értékvesztést a rendelkezésünkre álló információkat, adatokat alapul véve. Szintén az egyedi értékelés alá vont követelések tekintetében a korábbi években elszámolt értékvesztésből 84 e Ft visszaírásra került, a tartozás rendezése következtében.

2.3. Előirányzat-maradvány

2.3.1 A 2011. évi előirányzat-maradvány főbb felhasználási jogcímei

-	10/2/36 Természetvédelmi nemzetközi pályázatok támogatása fejezeti kezelésű előirányzatból pályázati önrészfizetési kötelezettségeink rendezése (28,7 m Ft)
-	Európai Uniós forrásból finanszírozott DDOP, LIFE+ és SEE pályázatok működési és felhalmozási kiadásai (69,7 m Ft)
-	Áthúzódó személyi juttatás kifizetés és munkaadói járulékai (15,1 m Ft)
-	kezelési tervek, monitoring feladatok, erdőművelési munkák, gyepkezelési és állattartáshoz kapcsolódó feladatok áthúzódó kötelezettségei (40,6 m Ft)
-	Önrevízió alapján elvonásra felajánlott előirányzat-maradvány: 11eFt

2.3.2. A 2012. évi előirányzat-maradványok alakulása, összetétele, keletkezésének okai

•	decemberi teljesítésű 2013. évre áthúzódó  szállítói számlák: 1.329 eFt, 
•	év végén beérkezett többletbevétel: 11.368 e Ft
•	EU forrásból finanszírozott programok 2012. évi maradványa: 100.242 e Ft
•	Kormány egyedi határozatával átcsoportosított előirányzat –maradványa: 1.151 eFt
•	2013.06.30-áig áthúzódó pénzügyi teljesítésű kötelezettségvállalások állománya: 46.305 eFt
•	Önrevízió alapján elvonásra felajánlott előirányzat-maradvány: 11eFt

3.	Egyéb

3.1 A gazdálkodás és a vagyonváltozás összefüggései, az intézményi vagyon állományváltozásának értékelése, a 2012. évben végrehajtott kincstári vagyonhasznosítások, a befolyt bevétel és felhasználása
Vagyonunk a 2011. évihez képest bruttó értékben közel 13 %-kal, nettó értékben 14%-kal emelkedett. A növekedés a pályázati forrásokból megvalósuló fejlesztéseknek köszönhető. DDOP pályázatunk keretében a Mohács Történelmi Emlékhely fogadóépület, kilátó és kiállító kupola kivitelezési munkái fejeződtek be a 2012. évben. KEOP pályázati forrásból a Mecsek és a Villány-hegység területén található 7 barlang bejáratának biztosítása és lezárása, műszaki létesítményeik korszerűsítése valósult meg. A Vidékfejlesztési Minisztérium Természetvédelmi kártalanítás elnevezésű, 20/2/9 számú fejezeti kezelésű előirányzata terhére a Csurgó és Csokonyavisonta területén lévő ingatlanok kapcsán kártalanításra jogosult személyek kártalanítására és az ingatlan egyidejű állami tulajdonba vételére került sor. A 1233/2012. (VII.12) Kormány határozat alapján a nemzeti parkok területén fekvő, túlnyomórészt külföldiek által jogellenesen használt egyes védett természeti területek állami tulajdonba vételére rendelkezésre bocsátott forrásból Csurgó, Őrtilos és Dunafalva területén került sor kártalanításra. 

A vagyonkezelésünkben lévő gyepterületek fele saját hasznosításban van, legeltetéssel és kaszálással történik a kezelésük. A termelt széna az állatállomány takarmányszükségletét fedezi, kis mennyiségben értékesítésre kerül (0,5m Ft). A gyep területek másik hányada, továbbá a szántók nagy része haszonbérlet útján kerül hasznosításra, amelyből származó bevétel (56 m Ft) hozzájárul a vagyonkezelési kiadásainkhoz. Az erdőművelési ágú területeken végzett természetvédelmi vagyonkezelés során az erdők szerkezetátalakításának keretében lábonálló fa értékesítéséből származott bevételünk.(98 m Ft) A hasznosításból származó bevételek nem fedezték a fenntartási kiadásokat, a különbséget a terület alapú támogatásból, költségvetési támogatásból, valamint a közmunkaprogram segítségével fedeztük. Egyedül az erdőgazdálkodásból származó bevételek fedezték a tevékenység közvetett és közvetlen költségeit.

Pécs, 2013.03.21.